text: মাহমুদ উস সামাদ চৌধুরী (৩ জানুয়ারি ১৯৫৫–১১ মার্চ ২০২১) বাংলাদেশের সিলেট জেলার রাজনীতিবিদ যিনি সিলেট-৩ আসনের সংসদ সদস্য ছিলেন।
  
  প্রাথমিক জীবন 
  মাহমুদ উস সামাদ চৌধুরী ৩ জানুয়ারি ১৯৫৫ সালে তৎকালীন পূর্ব পাকিস্তানের সিলেটে ফেঞ্চুগঞ্জের নূরপুর গ্রামে জন্মগ্রহণ করেন। তার পিতার নাম দেলোয়ার হোসেন চৌধুরী ও মাতা আছিয়া খানম চৌধুরী। তার এমবিএ ডিগ্রি ছিল, যা তিনি যুক্তরাজ্যের একটি বিশ্ববিদ্যালয় থেকে অর্জন করেছিলেন।
  
  রাজনৈতিক জীবন 
  মাহমুদ উস সামাদ চৌধুরী ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়ে আমৃত্যু দায়িত্ব পালন করেন। তিনি শেখ রাসেল শিশু কিশোর পরিষদের মহাসচিব ছিলেন।
  
  মৃত্যু 
  মাহমুদ উস সামাদ চৌধুরী ১১ মার্চ ২০২১ সালে করোনাভাইরাসে আক্রান্ত হয়ে ঢাকার  ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৫৫-এ জন্ম
  বিষয়শ্রেণী:২০২১-এ মৃত্যু
  বিষয়শ্রেণী:সিলেট জেলার রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:নবম জাতীয় সংসদ সদস্য
  বিষয়শ্রেণী:দশম জাতীয় সংসদ সদস্য
  বিষয়শ্রেণী:একাদশ জাতীয় সংসদ সদস্য
  বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
title: মাহমুদ উস সামাদ চৌধুরী